Ex cub keꞌ Jesús ttxlaj cꞌubl pwak tuj tja Dios,
in queꞌyin tiꞌj tej tcuꞌx cykꞌoꞌn xjal cyoyaj tuj cꞌubl pwak,
ex nimcu kꞌinun cuꞌx cykꞌoꞌn nim pwak.
Ax icx pon jun meba xuꞌj,
tal yajxix,
cuꞌx tkꞌoꞌn cabe tal sentav.
E tzajtzun ttxcoꞌn Jesús ke t-xnakꞌtzben ex xi tmaꞌn cye:
—Ax toc cxel nmaꞌne cyeye,
aju meba xuꞌj lu tal yajxix,
mas nim ma cuꞌx tkꞌoꞌn cywitz cycyakil keju ma cuꞌx cykꞌoꞌn cyoyaj tuj cꞌubl pwak;
porque cycyakil ke jlu ma cuꞌx cykꞌoꞌn aju in cyaj sobryin cye;
atzunte xuꞌj lu masque tal yajxix,
pero ma cuꞌx tkꞌoꞌn tcyakilju at tajbenil twi twa,
chi Jesús cye.